Απόφαση του Γενικού Δικαστηρίου της 21ης Δεκεμβρίου 2021 – KS κατά Frontex
(Υπόθεση T-409/20)1
(Υπαλληλική υπόθεση – Έκτακτοι υπάλληλοι – Σύμβαση ορισμένου χρόνου – Καταγγελία της σύμβασης – Κλονισμός της σχέσης εμπιστοσύνης – Άρθρο 47, στοιχείο β΄, ii), του ΚΛΠ – Δικαίωμα ακροάσεως – Καθήκον μέριμνας – Αιτήματα αρωγής και αποζημίωσης – Προσφυγή ακυρώσεως και αγωγή αποζημίωσης)
Γλώσσα διαδικασίας: η γαλλική
Διάδικοι
Προσφεύγων-ενάγων: KS (εκπρόσωπος: N. de Montigny, δικηγόρος)
Καθού-εναγόμενος: Ευρωπαϊκός Οργανισμός Συνοριοφυλακής και Ακτοφυλακής (εκπρόσωπος: H. Caniard, S. Drew, W. Szmidt και B. Dukay-Zangrando, επικουρούμενοι από τους T. Bontinck, A. Guillerme και L. Burguin, δικηγόρους)
Αντικείμενο
Προσφυγή δυνάμει του άρθρου 270 ΣΛΕΕ με αίτημα, αφενός, την ακύρωση της απόφασης της Frontex, της 30ής Αυγούστου 2019, περί λύσεως της συμβάσεως ορισμένου χρόνου του προσφεύγοντος-ενάγοντος, και της απόφασης της 13ης Φεβρουαρίου 2020, με την οποία απορρίφθηκαν τα αιτήματα αρωγής και αποζημίωσής του και, αφετέρου, την αποκατάσταση της ηθικής βλάβης που ο προσφεύγων-ενάγων ισχυρίζεται ότι υπέστη εξ αυτού του λόγου.
Διατακτικό
Το Γενικό Δικαστήριο αποφασίζει:
1)    Ακυρώνει την απόφαση του Ευρωπαϊκού Οργανισμού Συνοριοφυλακής και Ακτοφυλακής (Frontex) της 13ης Φεβρουαρίου 2020 καθόσον απορρίπτει το αίτημα αρωγής του KS.
2)    Απορρίπτει την προσφυγή κατά τα λοιπά.
3)    Ο KS φέρει το ήμισυ των δικαστικών εξόδων του.
4)    Η Frontex φέρει, πέραν των δικαστικών εξόδων της, το ήμισυ των δικαστικών εξόδων του KS.
____________
1 EE C 279 της 24.8.2020.